[{"text_idx": "#000000", "text": "U\u0308leloomulikud asjad, mida me siin majas kogeme"}, {"text_idx": "#000004", "text": "\u201cNoorsand! Palun mine korista klotsid kokku!\u201d"}, {"text_idx": "#000006", "text": "\u201cAh?\u201d a\u0308rkab ta ja uurib, kas ma u\u0308tlesin midagi."}, {"text_idx": "#000007", "text": "\u201cJa\u0308a\u0308tis\u201d, sosistan ma nii vaikselt, et mul tekkis ku\u0308simus, kas ma mo\u0303tlesin ja\u0308a\u0308tis vo\u0303i tuli siiski mingi heli mu huulte vahelt va\u0308lja ka."}, {"text_idx": "#000008", "text": "\u201cMINA TAHAN JA\u0308A\u0308TIST\u201d tuleb vaevutajutavalt kuuldavale Noorsandi summutatud hu\u0308u\u0308e, kes oli end teise maja otsa ku\u0308mne teki alla peitnud. Piiga pillab ko\u0308o\u0308gis ka\u0308est ko\u0303rvulukustavalt mu\u0308riseva mikseri ja Vennas to\u0303stab peast ko\u0303rvaklapid, mille valjudust ta katsetamas oli. Kaks asja, mida nad kuulevad olenemata ha\u0308a\u0308letoonist on \u201cja\u0308a\u0308tis\u201d ja \u201ckas me peame ko\u0303rvaarsti juurde minema?\u201d"}, {"text_idx": "#000010", "text": "Ja sekund hiljem lahkub ta toast ja kuulen, kuidas ta trepist alla la\u0308heb. Mis ja\u0308i mul kuulmata, oli klo\u0303psatus, mis annaks ma\u0308rku, et uks sai kinni to\u0303mmatud.\u201d"}, {"text_idx": "#000011", "text": "\u201cNoorsand! Uks!\u201d Kuulen su\u0308gavat ohet ja jalgade trepil tammumist, kes tuleb minu toa suunas tagasi."}, {"text_idx": "#000014", "text": "\u201cHa\u0308sti, panen...\u201d hetk hiljem kuulen, kuidas ta mo\u0308o\u0308da treppi alumisele korrusele trambib."}, {"text_idx": "#000015", "text": "\u201cAh jaa\u201d kuulen, kuidas ta trepist tagasi u\u0308les trambib ja ukse pauguga kinni lu\u0308kkab."}, {"text_idx": "#000016", "text": "Ma na\u0308en ja\u0308tkuvalt vaeva enda kaaluga ja ma ja\u0308lgisin na\u0308dal aega, et portsjonid oleksid mo\u0303istlikud ja toit oleks tervislik ning tulemus na\u0308dala lo\u0303puks: + 2 kilo. See on nii tu\u0308u\u0308tu ja ma lo\u0303in ka\u0308ega ja ja\u0308rgmisel na\u0308dalal so\u0303in kogu na\u0308dala seda, mida oli ja ei ja\u0308lginud hetkekski koguseid ja toidu kvaliteeti. Tulemuseks +300 grammi. Ma ei teagi, mis ja\u0308reldusi ma selle eksperimendi ja\u0308rgselt tegema peaksin. Vist, et so\u0308o\u0308 kra\u0308ppi, siis la\u0308hed aeglasemalt paksemaks. Ehk ma olen seda kogu aeg o\u0303igesti teinud."}, {"text_idx": "#000017", "text": "Meil ole sageli kodu korras, aga kui on, siis on tavaliselt u\u0308ks kahest, kas lapsed on kodust a\u0308ra la\u0308inud, vo\u0303i nad pole veel koju jo\u0303udnud. Sellist asja, et kolm last on kodus ja toad korras, pole minu silmad veel tunnistanud. Isegi kui nad ei puutu ma\u0308nguasju, siis on lastel mingi sisemine magnet, mis ma\u0308nguasjad kastidest va\u0308lja to\u0303mbab. Panin lapsed laua taha joonistama ja ka\u0308isin korraks teises toas. Tagasi tulles, olid lapsed ta\u0308pselt samades kohtades ja joonistasid keele ots suust va\u0308ljas. Terve po\u0303rand oli kaetud ma\u0308nguasjadega, klotsidest osa torniks laetud ja u\u0308leja\u0308a\u0308nud mo\u0308o\u0308da tuba laiali. Kuidas? Ma vo\u0303iks ju tuppa mingi kaamera u\u0308les panna, aga ma kardan, et ma avastan midagi, mida maailm on pu\u0308u\u0308dnud kiivalt minu ees saladuses hoida. Ma olen mo\u0303elnud, et a\u0308kki on mu elu lavastatud nagu Jim Carrey filmis Truman Show, sest liiga palju mu\u0308stilisi asju esineb siin."}, {"text_idx": "#000018", "text": "Meie majas elab poltergeist. Keegi, kes teeb asju. Peamiselt kukutab po\u0303randale vo\u0303i lo\u0303hub niisama. Sest kui ma ku\u0308sin, kes tegi, siis mitte keegi mitte kunagi ei tea. Isegi kui ko\u0303ik kolm last on o\u0303nnetuse hetkel samas toas, siis on nad sama u\u0308llatunud kui minagi ja keegi ei tea midagi. Vo\u0303i kui Piiga laua taga so\u0308o\u0308b, siis poltergeistil on temaga mingi eriline kana kitkuda, sest u\u0308heksal so\u0308o\u0308gi ajal ku\u0308mnest kukub tema joogitops po\u0303randale. Piiga ei saa ju ometi nii koba olla. Vo\u0303i kui Vennas on teisel korrusel, siis tema ku\u0308ll ei viska, aga ometi lendab alati trepist ma\u0308nguasja alla."}, {"text_idx": "#000020", "text": "\u201cU\u0308leloomulikud asjad, mida me siin majas kogeme\u201d on saanud 3 vastust"}, {"text_idx": "#000021", "text": "Mul kodus samasugune portelgeist. Alles eile ka\u0308isin 5 sekundiks ko\u0308o\u0308gist a\u0308ra ja ja\u0308rgmine hetk oli ko\u0308o\u0308gipo\u0303rand piima ta\u0308is. Kes viskas piimatassi maha, vanem laps ei teadnud. Muidugi vo\u0303imalik, et beebi kes oma toolis istus ja sealt mu teada va\u0308lja ei saa, ronis va\u0308lja ja lauale, et vennatass u\u0308mber kallata.\nAga selle ja\u0308a\u0308tise jutuga.. to\u0308o\u0308tan lasteaias. Ko\u0303ik lapsed magavad su\u0308gavalt, norskavad lausa. U\u0308ks laps a\u0308rkab, vaikselt sosistad, et mine pissile ja hops terve ru\u0308hm u\u0308leval ja\u0308rsku! Nagu robotid programmeeritud selle u\u0308he lause peale to\u0308o\u0308le hakkama. \ud83d\ude00\nJa ko\u0303igil kohe pissile tarvis :). Oh jah, meenub, et ka meie lapsed magasid kunagi lo\u0303una ajal. Kunagi ammu ammu \ud83d\ude42\nMeil on kodus \u201d Ei Tea\u201d ja \u201cMina ei Teinud\u201d tegelased \ud83d\ude42 Na\u0308inud ma neid muidugi pole aga igakord, kui midagi ku\u0308sid, siis saab vastuseks just nii."}, {"text_idx": "#000022", "text": "Mul kodus samasugune portelgeist. Alles eile ka\u0308isin 5 sekundiks ko\u0308o\u0308gist a\u0308ra ja ja\u0308rgmine hetk oli ko\u0308o\u0308gipo\u0303rand piima ta\u0308is. Kes viskas piimatassi maha, vanem laps ei teadnud. Muidugi vo\u0303imalik, et beebi kes oma toolis istus ja sealt mu teada va\u0308lja ei saa, ronis va\u0308lja ja lauale, et vennatass u\u0308mber kallata.\nAga selle ja\u0308a\u0308tise jutuga.. to\u0308o\u0308tan lasteaias. Ko\u0303ik lapsed magavad su\u0308gavalt, norskavad lausa. U\u0308ks laps a\u0308rkab, vaikselt sosistad, et mine pissile ja hops terve ru\u0308hm u\u0308leval ja\u0308rsku! Nagu robotid programmeeritud selle u\u0308he lause peale to\u0308o\u0308le hakkama. \ud83d\ude00"}, {"text_idx": "#000023", "text": "Ja ko\u0303igil kohe pissile tarvis :). Oh jah, meenub, et ka meie lapsed magasid kunagi lo\u0303una ajal. Kunagi ammu ammu \ud83d\ude42"}, {"text_idx": "#000024", "text": "Meil on kodus \u201d Ei Tea\u201d ja \u201cMina ei Teinud\u201d tegelased \ud83d\ude42 Na\u0308inud ma neid muidugi pole aga igakord, kui midagi ku\u0308sid, siis saab vastuseks just nii."}, {"text_idx": "#000029", "text": "FB ja IG seab aina kitsendusi, kui paljude inimesteni mu so\u0303numid ja postitused jo\u0303uavad. Ja\u0308ta palun enda e-maili aadress, sest ma plaanin korra na\u0308dalas (vo\u0303i paari na\u0308dala tagant) saata mailile u\u0308he uudiskirja, et sa ei ja\u0308a\u0308ks va\u0308ikesest meelelahutusest ilma lihtsalt sellepa\u0308rast, et FB nii otsustas. Luban, et need ja\u0308a\u0308vad ainult minule ja ma ei levita neid kellelegi, ega hakka ka saatma spa\u0308mmi. Luban olla viisakas ja vastutustundlik."}, {"text_idx": "#000031", "text": "Postituse koosto\u0308o\u0308partneriks Bosch Mina ei saa aru, kuidas see ka\u0308ib. Nii palju kui ma ka ei u\u0308ritaks \u2013 mu auto ei pu\u0308si korras. See on kogu aeg seest..."}, {"text_idx": "#000032", "text": "Ma sain endale oma la\u0308paka kunagi 2016. aastal. Tippso\u0303na. Paremat tol hetkel saada polnud vo\u0303imalik ja nu\u0308u\u0308d ma istun siin selle vanamehena\u0308ssiga, mille ventikas undab nii valjult, et..."}]